长江悲已滞,万里念将归。
-----王勃《山中》
岭外音书绝,经冬复历春。
-----宋之问《渡汉江》
即今河畔冰开日,正是长安花落时。
-----张敬忠《边词》
海上生明月,天涯共此时。情人怨遥夜,竟夕起相思。灭烛怜光满,披衣觉露滋。不堪盈手赠,还寝梦佳期。
-----张九龄《望月怀远》
乡书何处达,归雁洛阳边。
-----王湾《次北固山下》
日暮乡关何处是,烟波江上使人愁。
-----崔颢《黄鹤楼》
琵琶起舞换新声,总是关山旧别情。撩乱边愁听不尽,高高秋月照长城。
------王昌龄《从军行》
遥知兄弟登高处,遍插茱萸少一人。
-----王维《九月九日忆山东兄弟》
君自故乡来,应知故乡事。来日绮窗前,寒梅著花未。
-----王维《杂诗》
此夜曲中闻折柳,何人不起故园情。
------李白《春夜洛城闻笛》
洛阳城里见秋风,欲作家书意万重。复恐匆匆说不尽,行人临发又开封。
-----张继《秋思》
风一更,雪一更,聒碎乡心梦不成,故园无此声。
-----纳兰性德《长相思》
夜发清溪向三峡,思君不见下渝州。
------李白《峨眉山月歌》
举头望山月,低头思故乡。
------李白《静夜思》
故乡今夜思千里,愁鬓明朝又一年。
-----高适《除夜作》
今夜未知何处宿,平沙万里绝人烟。
-----岑参《碛中作》
万里乡为梦,三边月作愁。
-----岑参《送人赴安西》
故园东望路漫漫,双袖龙钟泪不干。马上相逢无纸笔,凭君传语报平安。
-----岑参《逢入京使》
今春看又过,何日是归年。
-----杜甫《绝句》
潇湘何事等闲回,水碧沙明两岸苔。
-----钱起《归雁》
月落乌啼霜满天,江枫渔火对愁眠。姑苏城外寒山寺,夜半钟声到客船。
-----张继《枫桥夜泊》
若为化得身千亿,散上峰头望故乡。
-----柳宗元《与浩初上人同看山寄京华亲故》
不知何处吹芦管,一夜征人尽望乡。
-----李益《夜上受降城闻笛》
何处秋风至?萧萧送雁群。朝来入庭树,孤客最先闻。
-----刘禹锡《秋风引》
仍怜故乡水,万里送行舟。
-----李白《渡荆门送别》
想得家中夜深坐,还应说着远行人。
-----白居易《邯郸冬至夜思家》
春风一夜吹乡梦,又逐春风到洛城。
-----武元衡《春兴》
今夜月明人尽望,不知秋思落谁家。
-----王建《十五夜望月寄杜郎中》
萋萋总是无情物,吹绿东风又一年。
-----唐彦谦《春草》
万木已清霜,江边村事忙。故溪黄稻熟,一夜梦中香。
-----钱珝《江行无题》
斜月沉沉藏海雾,碣石潇湘无限路。不知乘月几人归,落月摇情满江树。
-----张若虚《春江花月夜》
黄河远上白云间,一片孤城万仞山。羌笛何须怨杨柳,春风不度玉门关。
-----王之涣《凉州词》
春风又绿江南岸,明月何时照我还。
-----王安石《泊船瓜洲》
四十年来家园,三千里地山河。
-----李煜《破阵子》
碧云天,黄叶地。秋色连波,波上寒烟翠。山映斜阳天接水。芳草无情,更在斜阳外。
黯乡魂,追旅思。夜夜除非,好梦留人睡。明月楼高休独倚。酒入愁肠,化作相思泪。
-----范仲淹《苏幕遮》
浊酒一杯家万里。燕然未勒归无计。羌管悠悠霜满地。人不寐。将军白发征夫泪。
-----范仲淹《渔家傲》
露从今夜白,月是故乡明。
-----杜甫《月夜忆舍弟》